**Afgørelse**

Miljøministeren har den 21. marts 2024 truffet afgørelse om [havstrategiens indsatsprogram](https://mim.dk/media/zqknzk1p/indsatsprogram-2024.pdf), jf. § 13, stk. 1, i lov om havstrategi jf. lovbekendtgørelse nr. 123 af 1. februar 2024.

**Klagevejledning**

Afgørelser truffet efter havstrategilovens § 13 kan i henhold til lovens § 19, stk. 1, påklages til natur- og miljøklagenævnet men kun for så vidt angår processuelle spørgsmål i forbindelse med tilvejebringelsen af havstrategierne.

**Følgende er klageberettiget:**

1) Enhver, der har en individuel, væsentlig interesse i sagens udfald.

2) Offentlige myndigheder.

3) Landsdækkende foreninger og organisationer, hvis hovedformål er beskyttelse af natur og miljø.

4) Landsdækkende foreninger og organisationer, som efter deres formål varetager væsentlige rekreative

interesser, når afgørelsen berører sådanne interesser.

5) Erhvervsorganisationer, der varetager interesser inden for lovens område.

**Proces for klagesag**

Klagen skal være indgivet inden den 20. maj 2024. En klage har ikke opsættende virkning, medmindre klagenævnet bestemmer andet.

Klage skal ske via [klageportalen](https://kpo.naevneneshus.dk/Public/Home/ChooseLoginProvider?returnUrl=https://kpo.naevneneshus.dk/External). Der logges på med NemLogin. En klage er indgivet, når den er tilgængelig for myndigheden i klageportalen.

Samtidigt med indgivelse af klage, skal der betales et gebyr på 900 kr. for privatpersoner og 1.800 kr. for virksomheder og organisationer. Gebyret tilbagebetales, hvis der gives helt eller delvist medhold i klagen.

Vejledning om klageregler og gebyrordning kan findes på [Nævnenes hus](https://naevneneshus.dk/start-din-klage/miljoe-og-foedevareklagenaevnet/)

Miljø- og Fødevareklagenævnets afgørelse kan indbringes for domstolene. Der gælder ikke en frist for

indbringelse af myndighedernes afgørelser for domstolene. Uanset om der anlægges retssag, er man

forpligtet til at rette sig efter Miljø- og Fødevareklagenævnets afgørelse, indtil domstolen måtte bestemme

noget andet.

Du kan kontakte Miljøministeriet, hvis du har spørgsmål til en afgørelse om havstrategierne,

eller hvis du er i tvivl om, hvordan du kan klage.